La Catalunya Central arrenca la campanya d’estiu amb el risc d’incendi més baix dels darrers anys - Món Rural
L'helicòpter bombarder dels Bombers trasllada la base de Manresa a Calaf
Pla general d'un dels efectius dels Bombers de la Generalitat fent tasques d'extinció d'un incendi de vegetació a Bellver de Cerdanya. Imatge facilitada pels Bombers de la Generalitat el 5 de febrer de 2020 (Horitzontal).
La Catalunya Central arrenca la campanya d’estiu amb el risc d’incendi més baix dels darrers anys. Els valors de sequera estan per sota del que és habitual gràcies a les pluges dels darrers mesos i el seu efecte sobre l’estat de la vegetació. Les previsions apunten que el risc més elevat podria arribar entre finals d’estiu i principis de tardor. Bombers, Agents Rurals i Departament d’Agricultura han presentat aquest dilluns el dispositiu preventiu, que inclou mesures de contingència per la covid-19, com ara traslladar l’helicòpter bombarder a Calaf, que fins ara era a Manresa. No obstant, mantindrà la base habilitada a la capital del Bages per si l’ha d’acollir.
L’objectiu, ha explicat Santi Lleonart, cap de la Regió d’Emergències de la Catalunya Central, és descongestionar la capital del Bages i mantenir el personal “separat” per si una població “cau” i “cal confinar-la”.
Etiquetes: BagesIncendis